**Fișa cerințelor**

Modulul de catalog

Descrierea modulului

Se dorește realizarea unui modul, ca parte a unei aplicații de management a examenelor de licența și disertație, ce se va ocupa cu gestiunea notelor obținute de către studenți.

Modulul va fi responsabil de:

* Gestiunea notelor va cuprinde:
  + Introducerea notelor de către membrii comisiei într-un formular
  + Calcularea mediei în funcție de notele introduse de comisie pentru proba 1, proba 2
* Generarea raportului cu lista rezultatelor finale la examenul de licență va fi fișier de tip PDF conținând un tabel cu următoarea structură: Nr. Crt. , Numele și Prenumele, Media la proba 1, Media la proba 2, Media finală a examenului de licență, Observații. Coloana “Observații” va avea valorile promovat și nepromovat.

Actori și rol

1. Membrul comisiei care are rolul de a evalua studenții repartizați: alegerea studentului dinstr-o listă drop-down, alegerea notei la probele 1 și 2 dintr-o listă drop-down, iar în final apăsarea butonului de trimitere a formularului.
2. Formularul – are rolul de a valida informațiile introduse de membrul comisiei astfel încât niciun câmp să nu fie lăsat necompletat sau să conțină date invalide.
3. Candidatul – are permisiunea de a vizualiza versiunea finală a raportului, așa cum este el generat la sfârșitul perioadei de notare
4. Baze de date – memorează informațiile despre studenți și notele acordate

Scenarii de utilizare

1. Membrul comisiei alege unul din studenții repartizați din lista drop-down. Lista conține doar studenții repartizați acestuia.
2. Membrul comisiei alege o valoare cuprinsă între 1 și 10 din lista de valori a meniului drop-down pentru fiecare din probe.
3. Membrul comisiei apasă butonul de trimitere a formularului. În cazul în care baza de date conține deja o înregistrare cu notarea studentului din sesiunea curentă sau nu sunt completate toate câmpurile atunci se va afișa un mesaj de eroare, iar operația de notare nu va fi efectuată.
4. La cererea unei persoane autorizate se va realiza generarea raportului folosindu-se de informațiile din baza de date.
5. Candidatul vizualizează raportul. În cazul în care raportul nu este generat deja se va afișa un mesaj de eroare.