*Fișa cerințelor*

**Modulul distribuției**

Descrierea problemei:

 Se dorește realizarea unui modul ca parte a unei aplicații de management a examenelor de licență și disertație, ce se va ocupa cu distribuția studenților pe comisii și realizarea programului de evaluare în cadrul comisiilor. În acest modul vom implementa un  algoritm care realizează comisiile pentru evaluarea licențelor, astfel încât să se respecte constrângerile pentru asignarea studenților unei comisii. Se va respecta și asignarea temporală în funcție de doleanțele profesorilor din comisii.

Constrângeri:

**1.** Fiecare comisie trebuie să conțină 4 membrii, existând posibilitatea unui membru adițional. Membrul adițional are dreptul de a nota studentul.

**2.** Coordonatorul unui student trebuie să participe la prezentarea licenței în cauză. Dacă acesta nu face parte din comisie, va fi membru adițional pe perioada prezentării licenței.

**3.** Este de dorit ca toți studenții coordonați de un anumit profesor să prezinte licența la aceeași comisie, unul după altul, astfel încât coordonatorul, dacă este un membru adițional al comisiei, să nu fie nevoit să piardă timp inutil.

**4.** Comisiile trebuie să fie echilibrate. Diferența dintre numărul de studenți asignați comisiilor trebuie să fie neglijabilă (2-3).

**5.** Fiecare student are un timp fix pentru prezentarea licenței.

**6.** Dacă vor exista doleanțe ale profesorilor din comisie, acestea vor fi soluționate în măsura în care constrângerile prezentate anterior vor fi respectate în continuare.

**7.**  Algorimtul realizează în mod automat repartizarea. Ulterioarele schimbări se vor executa manual de către secretar.

Actori:

**Algoritmul**: va prelua lista studenților înscriși (furnizată de modulul de înscriere), și va distribui studenții pe zile și comisii.

**Managerul repartizării**: afișează repartizările realizate de algoritm și permite unui secretar modificarea repartizării în cadrul unei comisii.

**Secretarul**: schimbă ordinea studenților în cadrul unei repartizări.

Scenarii de utilizare:

1. Primirea listelor cu studenții înscriși pentru licență.
2. Repartizarea candidaților în funcție de constrângeri.
3. Managerul repartizării apasă butonul de “Postează” pentru a posta distribuția realizată de algoritm. Acesta poate oferi dreptul unui secretar de a modifica lista creată.
4. Secretarul poate apăsa butonul “Modificare postare” pentru a realiza modificări asupra listei. Acesta are la dispoziție și butonul “Postează”, pentru a salva în aplicație schimbările făcute.